फैन पेज ने शेयर की अनसीन तस्वीरें, यूजर्स बोले- आप दिलों के राजा हैं
Bollywood Superstar Shah Rukh Khan Meets Acid Attack Survivors In Kolkata - शाहरुख खान 6 अप्रैल को अपनी टीम कोलकाता नाइट राइडर्स और रॉयल चैलेंजर्स बैंगलोर के बीच IPL देखने कोलकाता के ईडन गार्डन्स स्टेडियम पहुंचे। मैच जीतने के बाद किंग खान ने मुंबई
शाहरुख खान 6 अप्रैल को अपनी टीम कोलकाता नाइट राइडर्स और रॉयल चैलेंजर्स बैंगलोर के बीच IPL देखने कोलकाता के ईडन गार्डन्स स्टेडियम पहुंचे। मैच जीतने के बाद किंग खान ने मुंबई जाने से पहले मीर फाउंडेशन के एसिड अटैक सर्वाइवर्स से मुलाकात की, साथ ही उनके साथ फोटोज क्लिक करवाई। सोशल मीडिया पर फैंस शाहरुख के इस जेस्चर की तारीफ कर रहे हैं।
शाहरुख अपने दिवंगत पिता मीर ताज मोहम्मद खान के नाम से यह फाउंडेशन चलाते हैं, जो एसिड अटैक सर्वाइवर्स के लिए सालों से काम करता आया है। ऐसे में शाहरुख वहां मौजूद सर्वाइवर्स से मुलाकात करने गए थे।
जो दिल जीतते हैं वो कभी हारते नहीं हैं
शनिवार को एक फैन पेज ने सोशल मीडिया पर शाहरुख की कई फोटोज शेयर कीं, जिनमें वो एसिड अटैक सर्वाइवर्स के साथ पोज देते नजर आए। फैन ने कैप्शन में लिखा- ‘जो दिल जीतते हैं वो कभी हारते नहीं हैं। दिलों के राजा उन एसिड अटैक सर्वाइवर्स के साथ, जो जीवन के खेल में विजेता बनकर उभरे।’
एसिड अटैक सर्वाइवर्स के साथ शाहरुख खान की फोटोज देखें- 
फैंस ने की शाहरुख के जेस्चर की तारीफ 
फोटोज सामने आते ही फैंस शाहरुख खान के इस जेस्चर की जमकर तारीफ कर रहे हैं। एक फैन ने कमेंट सेक्शन में लिखा- जिस तरह से शाहरुख की फाउंडेशन हमारे आसपास के पीड़ित लोगों के लिए काम कर रही है, इस पर किसी का ध्यान नहीं जाता है। मुझे शाहरुख खान पर गर्व महसूस होता है। दूसरे फैन ने लिखा- आप दिल वाले हैं।
तीसरे फैन ने लिखा- आपका दिया हुआ तोहफा काबिल-ए-तारीफ है, ये वो लोग हैं, जो कभी परिस्थतियों से डर कर हार नहीं मानेंगे। आपका साथ पाकर इनमें एक नई ऊर्जा और आत्मविश्वास आया है।
Srk से मिलकर फैन का सपना पूरा हुआ
आज मेरी जिंदगी की बेस्ट दिन है। मैंने बचपन से आपसे मिलने का सपना देखा था और आज फाइनली ये सपना पूरा हुआ। आपने जिस तरह मुझे गले लगाकर आई लव यू कहा। मेरा जीवन पूरा हो गया। मैं आपसे बहुत प्यार करती हूं। मैंने आपके पैर छुए, आप मेरे भगवान हैं।
